b'\n_START_ARTICLE_\nKontracepcijska tableta\n_START_PARAGRAPH_\nKontracepcijska tableta  ili kontracepcijska pilula je sredstvo za kontracepciju, poba\xc4\x8daj i kontrolu ra\xc4\x91anja. _NEWLINE_Prema podatcima iz primarne zdravstvene za\xc5\xa1tite, u Hrvatskoj oko 10\xc2\xa0% \xc5\xbeena reproduktivne dobi koristi mogu\xc4\x87nost posjeta ginekologu radi savjetovanja o planiranju obitelji ili propisivanja kontracepcijskog sredstva. Naj\xc4\x8de\xc5\xa1\xc4\x87e se propisuju oralni kontraceptivi (75,5\xc2\xa0%) i intrauterini ulo\xc5\xa1ci (12,9\xc2\xa0%). Savjetovanje o planiranju obitelji i reproduktivnom zdravlju provodi se i u drugim dijelovima zdravstvenog sustava, u okviru skrbi obiteljskog doktora te u djelatnosti \xc5\xa1kolske i adolescentne medicine, ali i izvan zdravstvenog sustava.\n_START_SECTION_\nSigurnosne mjere\n_START_PARAGRAPH_\nLije\xc4\x8dnici prije uzimanja oralne hormonalne kontracepcije, uz ginekolo\xc5\xa1ki pregled, kao nu\xc5\xbenost isti\xc4\x8du i ultrazvu\xc4\x8dni pregled dojki, PAPA test i laboratorijske pretrage kojima se utvr\xc4\x91uju status krvne slike, \xc5\xa1e\xc4\x87er i masno\xc4\x87e u krvi, jetrene probe, rad mokra\xc4\x87nog sustava i bubrega te koagulogram. Kako oralni kontraceptivi utje\xc4\x8du na procese koagulacije i metabolizam masno\xc4\x87a, te se parametre treba redovito kontrolirati svakih \xc5\xa1est mjeseci do najvi\xc5\xa1e godinu dana._NEWLINE_Postoje \xc4\x8detiri kategorije "mjera opreza" za primjenu oralne hormonske kontracepcije. U \xc4\x8detvrtoj kategoriji dijagnoza, oralne se kontracepcijske tablete ne bi smjele davati. Tre\xc4\x87u kategoriju \xc4\x8dine stanja kod kojih lije\xc4\x8dnik mo\xc5\xbee prepisati hormonsku kontracepciju uz veliki oprez te pozorno pra\xc4\x87enje ne\xc5\xbeeljenih u\xc4\x8dinaka. Drugu kategoriju \xc4\x8dine stanja kod kojih prednost davanja oralne hormonske kontracepcije nadma\xc5\xa1uju teoretske ili dokazane nedostatke te terapije te se ona naj\xc4\x8de\xc5\xa1\xc4\x87e mo\xc5\xbee davati bez ograni\xc4\x8denja. Prvoj kategoriji pripadaju stanja koja u osnovi nisu povezana s metabolizmom hormonsko-kontraceptivnih sastojaka, pa nema ograni\xc4\x8denja za uporabu hormonske kontracepcije._NEWLINE_Potro\xc5\xa1nja kombiniranih oralnih kontraceptiva u Republici Hrvatskoj u razdoblju od 2007. do 2011. godine bila je stabilna za sve skupine ovih lijekova, osim za lijekove koji sadr\xc5\xbee kombinaciju drospirenona i estrogena (kombinirani oralni kontraceptiv \xc4\x8detvrte generacije). Za navedenu kombinaciju se posljednjih godina bilje\xc5\xbei izrazit pad u potro\xc5\xa1nji, \xc5\xa1to je u skladu s va\xc5\xbee\xc4\x87im preporukama o riziku od venske tromboembolije koji nose "noviji" kombinirani oralni kontraceptivi i \xc5\xa1to pokazuje da hrvatski lije\xc4\x8dnici prepoznaju rizike primjene ovih lijekova.\n_START_SECTION_\nNuspojave\n_START_PARAGRAPH_\n\xc5\xbdene koje uzimaju kontracepcijske tablete imaju pove\xc4\x87ani rizik od upale rodnice, sr\xc4\x8danih i mo\xc5\xbedanih udara, raka dojke, upala vena s ugru\xc5\xa1cima, slabljenja imuniteta.  Kontracepcijska tableta mo\xc5\xbee dovesti do 150 razli\xc4\x8ditih kemijskih promjena u tijelu \xc5\xbeene.  _NEWLINE_Parlament Ujedinjenog Kraljevstva objavio, je da je bilo preko 40 smrti izme\xc4\x91u 1994. i 1997. godine povezanih s kontracepcijskim tabletama, \xc5\xa1to dakako mo\xc5\xbee biti rezultat predoziranja. Nacionalni institut medicine u SAD-u objavio je studiju 1997. godine po kojoj postoji izravna veza izme\xc4\x91u spolnih bolesti i upotrebe kontracepcijskih tableta. Me\xc4\x91utim svaka inteligentna osoba \xc4\x87e shvatiti da upotreba kontracepcijskih tableta ne zna\xc4\x87i zarazu ukoliko nemaju spolni odnos s zara\xc5\xbeenom osobom._NEWLINE_Kontracepcijske tablete mogu omesti sustav za regulaciju u stanicama. Stanica je sustav me\xc4\x91uzavisnih procesa, a promjene mogu dovesti do poreme\xc4\x87aja i bolesti. Kontracepcijske tablete uzrokuju starenje maternice. Za svaku godinu kori\xc5\xa1tenja kontracepcijskih tableta, maternica stari 2 godine.  \xc5\xbdene koje po\xc4\x8dnu uzimati kontracepcijske pilule prije 25 godine imaju pove\xc4\x87ani rizik od raka vrata maternice. Trinaest godina nakon potkri\xc4\x87a kontracepcijske pilule otkriven je bolest fibromilagija, koja poga\xc4\x91a isklju\xc4\x8divo \xc5\xbeene, koje koriste kontracepcijske pilule. Simptomi su kroni\xc4\x8dna bol, reuma, artritis i br\xc5\xbee starenje nego \xc5\xa1to je uobi\xc4\x8dajeno. _NEWLINE_Ono \xc5\xa1to u incidentima s tromboembolijom, jednom od poznatih komplikacija uzimanja hormonskih kontraceptiva (OHK), u Hrvatskoj zasad nije dovoljno obja\xc5\xa1njeno jest je li se u tim slu\xc4\x8dajevima postupalo prema pravilima struke uz propisane mjere opreza, ili su kontraceptivi uzimani bez elementarnih uvjeta za njihovo propisivanje. Drugim rije\xc4\x8dima, je li poduzeta nu\xc5\xbena temeljita lije\xc4\x8dni\xc4\x8dka provjera osobnih i obiteljskih zdravstvenih rizika, koji isklju\xc4\x8duju ili dopu\xc5\xa1taju uzimanje oralne kontracepcije._NEWLINE_Postalo je posve jasno da ne postoji dovoljno rigorozan re\xc5\xbeim izdavanja oralne kontracepcije. U nekim su ozbiljnim ginekolo\xc5\xa1kim problemima kontraceptivne tablete jedina terapija, jer reguliraju mjese\xc4\x8dni ciklus, ispravljaju hormonsku neravnote\xc5\xbeu, lije\xc4\x8de ciste iz kojih se mo\xc5\xbee razviti karcinom jajnika, smanjuju te\xc5\xa1ke i bolne menstruacije, no mlade \xc5\xbeene masovno ih uzimaju i samo zbog dermatolo\xc5\xa1kih problema. Sve one trebale bi od svojih ginekologa dobiti precizan opis mogu\xc4\x87ih rizika i njihovih simptoma._NEWLINE_Istra\xc5\xbeivanje Ahmeda i suradnika ukazuje na povezanost uporabe oralnih kontraceptiva i razvoja dijabeti\xc4\x8dke nefropatije._NEWLINE_Dok sve kontracepcijske tablete imaju ve\xc4\x87i rizik od stvaranja krvnih ugru\xc5\xa1aka ve\xc4\x87i broj istra\xc5\xbeivanja pokazuje da je rizik kod novijih generacija kontraceptiva ve\xc4\x87i nego kod \'starijih\' tableta. Europska medicinska agencija ka\xc5\xbee da su rizici od embolije, koji su sveukupno niski, ipak dvostruko ve\xc4\x87i za \xc5\xbeene koje koriste pilule tre\xc4\x87e i \xc4\x8detvrte generacije.\n_START_SECTION_\nUpotreba osim kontracepcije\n_START_PARAGRAPH_\nU slu\xc4\x8daju nekih bolesti poput ciste na jajnicima, kontracepcijske pilule mogu pomo\xc4\x87i u lije\xc4\x8denju. Zaustavljaju ovulaciju na nekoliko mjeseci pa postoji mogu\xc4\x87nost za oporavak i time nije potreban kiru\xc5\xa1ki zahvat. U to vrijeme po\xc5\xbeeljno je nemati spolne odnose, jer oni mogu dovesti do neu\xc4\x8dinkovitosti terapije. Ako lije\xc4\x8denje nije uspjelo u roku 3-4 mjeseca, prekida se.\n_START_SECTION_\nStav religija\n_START_PARAGRAPH_\nKatoli\xc4\x8dka Crkva i ve\xc4\x87ina drugih vjerskih zajednica protive se upotrebi kontracepcijskih tableta, jer mogu dovesti do poba\xc4\x8daja i onemogu\xc4\x87uju za\xc4\x8de\xc4\x87e. Papa Ivan Pavao II. izjavio je: "Ne postoje osobne ili socijalne prilike koje bi opravdale \xc4\x8din kontracepcije". Dio lije\xc4\x8dnika i farmaceuta odbija propisati ili izdati kontracepcijska sredstva, zbog prigovora savjesti. U SAD-u se 7. lipnja, odr\xc5\xbeavaju masovni prosvjedi pro-life udruga pod motom "The Pill Kills".'